S-4/2023

Mál þetta höfðaði lögreglustjórinn á Vesturlandi með ákæru 3. janúar 2023 á hendur ákærða, S-kk-þgf S-kk-þgf, kt...., Norðurbakka 3 a, Hafnarfirði. Málið var dómtekið 14. febrúar 2023.

Í ákæruskjali er ákærða gefið að sök „umferðar- og fíkniefnalagabrot með því að hafa aðfaranótt fimmtudagsins 16. júní 2022 ekið bifreiðinni UF- V29 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 525 ng/ml) um Vesturlandsveg á móts við Sandvík í Borgarbyggð. Á sama tíma haft í vörslum sínum 2,19 gaf amfetamíni, sem lögreglan fann í tösku í farangursrými, við leit í bifreiðinni UF- V29 í framhaldi af handtöku ákærða.

Mál nr. 313-2022-12101

Framangreind brot ákærða teljast varða við 1. sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019; og 2. gr. sbr. 5. og 6. gr. laga um ávana-og fíkniefni nr. 65/1974; og 2. gr. sbr. 1. mgr. 14. gr. reglugerðar nr. 233/2001 um ávana-og fíkniefni og önnur eftirlitsskyld efni.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 99. og 101. gr. laga nr. 77/2019. Þá er krafist upptöku á 2,19 gaf amfetamíni sem hald var lagt á við rannsókn málsins, með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Fyrirkall í máli þessu var birt ákærða 16. janúar 2023. Við þingfestingu málsins 14. febrúar sama ár sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála, nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við gögn málsins. Brot ákærða teljast því sönnuð og réttilega heimfærð til laga í ákæruskjali.

Ákærði hefur alls þrisvar sinnum frá 2019 sætt sektum og hlotið dóm vegna ýmissa brota gegn umferðarlögum og lögum um ávana- og fíkniefni. Ákærði hlaut dóm 11. febrúar 2020 meðal annars fyrir fíkninefnaakstur. Var refsing ákveðin 340.000 króna sekt, auk þess sem ákærði var sviptur ökurétti í tvö ár. Má lesa úr sakavottorði að sá dómur hafi verið hegningarauki við sektargerð frá 31. desember 2019, þar sem ákærða var gert að greiða 500.000 króna sekt og sviptur ökurétti í tvö ár.

Með broti sínu nú hefur ákærði í þriðja sinn gerst sekur um akstur undir áhrifum áfengis eða ávana- og fíkniefna, en ítrekunaráhrif vegna fyrri mála hafa ekki fallið niður.

Refsing ákærða þykir að brotum hans virtum hæfilega ákveðin fangelsi í 30 daga.

Með vísan til þeirra lagaákvæða sem greinir í ákæru þykir rétt að svipta ákærða ökurétti ævilangt.

Með vísan til þeirra lagaákvæða sem greinir í ákæru verða gerð upptæk þau fíkniefni sem lögregla lagði hald á við rannsókn málsins.

Loks verður ákærði með vísan til. 235. gr. laga um meðferð sakamála dæmdur til að greiða sakarkostnað samkvæmt yfirliti lögreglu, svo sem greinir í dómsorði.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, S-kk-nf S-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði sæti upptöku á 2,19 gaf amfetamíni.

Ákærði greiði 95.094 krónur í sakarkostnað G-kk-nf S-kk-nf